- Hindi News
- National
- बीट भरने के बजाय फील्ड वाले वनरक्षकों का ट्रांसफर, ऑफिस वालों को हटाया नहीं
बीट भरने के बजाय फील्ड वाले वनरक्षकों का ट्रांसफर, ऑफिस वालों को हटाया नहीं
इंदौर वन मंडल में 197 वनरक्षक होने के बावजूद 97 में से 23 बीट खाली रहने का मामला उजागर होने के बाद वन संरक्षक ने सोमवार को कार्रवाई की, लेकिन उसी पर सवाल खड़े हो गए। उन्होंने खाली बीटों को भरने के बजाय पहले से फील्ड में तैनात वनरक्षकों को बदल दिया। वहीं, 10 से ज्यादा नौजवान वनरक्षक नवरतन बाग स्थित मुख्यालय में जबरन अटैच हैं। कायदे से उन्हें जंगल भेजना था।
वन संरक्षक वीके वर्मा ने 23 में से 18 खाली बीटों पर वनरक्षकों की तैनाती के आदेश जारी किए। इनमें से कई वनरक्षक ऐसे हैं जो पहले दूसरी बीट में तैनात थे। अब उन्हें खाली बीटों में भेज दिया, जबकि वर्मा के दफ्तर में ही कई वनरक्षक एडजस्टमेंट कर सालों से जमे हुए हैं।
इन्हें इधर से उधर िकया
वन संरक्षक ने जिन्हें इधर से उधर किया उनमें वनरक्षक सुनील नायक को नयापुरा से मानपुर, विजय सिंघार को उड़नदस्ता से महू, मायाराम भोजावत को लकड़ी डिपो से मानपुर, प्रकाश वाजपेयी को देपालपुर में सकड़ोद गुहान क्षेत्र से नयापुरा, भूपेंद्र जारवाल को वृक्षारोपण शाखा से मानपुर भेज दिया। जबकि यह सभी फील्ड में पहले से काम कर रहे हैं।
दफ्तर में डटे हैं ये वनरक्षक
दिलीप चौबे, राधेश्याम श्रीवास्तव, प्रीति दुबे, दिलीप रेलवानी, बबीता, वंदना चतुर्वेदी, प्रीति नागर सहित कई वनरक्षक आफिस में डटे हैं। नियमानुसार इन्हें बीटों में भेजना चाहिए था, लेकिन वन संरक्षक ने इनके बजाय फील्ड वालों के तबादले कर दिए।
ऑफिस वालों को भी भेजेंगे जंगल
जो वनरक्षक दफ्तर में अटैच हैं, उन्हें भी जंगल भेजा जाएगा। कम्प्यूटर ऑपरेटर व अन्य तकनीकी कार्यों के लिए अलग से व्यवस्था की जाएगी। - वीके वर्मा, वन संरक्षक
197 वनरक्षक होने के बावजूद 97 में से 23 बीटें खाली हैं इंदौर वन मंडल में
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva